DE CORNEILLE DE SCHEPPER. i75 



avoit aux doits plusieurs diamaiils, et ung rubin bien grand. Après donc- 

 ques que de la sorte que dessus luy avons baisé la robbe, je relournay 

 d'ung mesHie pas, sans jamais monslrer mon dos, à raison qu'il ont ce 

 pour deshonncste, et estant retourné environ six à sept pas arrière du 

 grand Empereur, lequel estoit tousiours assis, mais les trois Basses estoient 

 debout à l'oppositede luy, contre le mur, et nous estions guerres loing de 

 la porte par laquelle nous avions entré, aux deux costez de laquelle porte 

 y avoit deux capigy, c'esl-à-dire portiers, et sont grands seigneurs. Après 

 doncques que fussions quelque temps esté coys et qu'eussions reprins 

 nostre haleyne, Imbrahim Bassa teint aulcun propos au grand Empei'eur, 

 et après, se tournant vers nous : Que chascun de vous, dict-il, parle, mais 

 vous, parlant à moy, commencez, dict-il, le premier, pour ce qu'estes venu 

 le dernier. Et lors, après avoir faict une aultre révérence au grand Empe- 

 reur, je feys les représentations à son Impériale Majesté de la part du roy 

 Ferdinande, son filz, selon l'instruction qu'à ces fins m'avoyt donnée Im- 

 brahimus Bassa, saulf que je n'usay pas de terme d'esclave, et luy déclai- 

 ray comment le roy Ferdinande estoit bien joyeulx de ce qu'il l'avoit 

 adopté pour son filz, en tant mesme qu'il feroit tousiours office de bon 

 filz, qu'il n'avoit esté adverly que le royaulme d'Hongrie appartenoit au 

 Grand Turcq, et qu'au moyen de ce, il y avoit meu la guerre, ce qu'in- 

 dubitablement il n'eust faict, s'il eust entendu ledict royaulme appartenir 

 à Sadicte Majesté, estant merveilleusement joyeulx d'avoir de ce esté in- 

 formé, pour aultant qu'il espéroit que le grand Empereur, son père, luy 

 laisseroit jouir d'icelluy royaulme : voires d'aultant plus, au moyen qu'il 

 réputoit tout le sien appartenir au grand Empereur, son père, et que réci- 

 procquement le grand Empereur n'avoit rien qu'il ne fust et apparteinst 

 à son filz; que les Roynes m'avoyent commandé de baiser en leurs noms 

 la robbe de Sa Majesté; qu'elles remercioyent Dieu de ce qu'elles avoyent 

 esté adoptées pour filles, et principallement la royne Marie, laquelle recom- 

 mandoit au grand Empereur, son père, ses affaires qui estoyent soubz la 

 main du roy Jehan ; que le roy Ferdinande, son filz, supplioit qu'il ne prinst 

 en mal part qu'il ne luy avoit envoyé aulcun présent, veu qu'il avoit différé 

 de ce faire, au moyen qu'en ce petit espace ne luy avoit esté possible de 



